Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 674/13/2201	Dunajská Streda, 31.12.2013
EEČ : 2-16-323-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Uznesením policajta Okresného riaditeľstva Policajného zboru, Okresného dopravného inšpektorátu XXXXX ČVS: XXXXX zo dňa 27.5. 2013 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Zákonní zástupcovia XXXXX nar. 7.7. 1996, poškodení XXXXX a XXXXX pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásili, že obvinený im z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 100,- eur, čím považujú svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísali písomné vyhlásenie s označeným obsahom.

Obvinený dňa 9.12. 2013 poukázal na účet Krajskej prokuratúry Trnava celkovú sumu v o výške 300,- eur, z ktorých 50 % t.j. 300,- eur je určených na všeobecne prospešné účely a to Základnej škole XXXXX s vyučovacím jazykom maďarským v Okoči a 50 %, t.j. 150,- eur štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ v Dunajskej Strede, Odbor kriminálnej polície (ďalej len „vyšetrovateľ PZ“) uznesením pod ČVS:XXXXX zo dňa 23.10.2013 podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1,  ods. 3 písm. b)  Trestného zákona s poukazom na § 138 písm. b) Trestného zákona, ktorý sa mal stať na tom skutkovom základe, ako je uvedené vo výrokovej časti tohto uznesenia. 

Z výsluchu obvineného XXXXX zo dňa 23.10.2013 vyplynulo, že si je vedomý svojej vyživovacej povinnosti, výživné na svoje maloleté deti nevedel platiť z dôvodu, že už dlhodobo nemá trvalý príjem, napriek snahe zamestnať sa je bez práce, jeho finančná situácia je zlá a finančne mu vypomáhajú jeho rodičia. Prisľúbil však, že uvedený negatívny stav v čo najkratšej dobe odstráni a dodatočne uhradí dlžné výživné. 

V priebehu vyšetrovania z výsluchu poškodenej XXXXX zo dňa 20.11.2013 vyplynulo, že obvinený si dodatočne splnil svoju vyživovaciu povinnosť voči svojim maloletým deťom XXXXX tým spôsobom, že dňa 28.10.2013 jej osobne odovzdal sumu vo výške 2.000,-Eur, čím vyrovnal svoj dlh na výživnom vo výške 1.925,-Eur  v plnom rozsahu. 

Vzhľadom k tomu, že obvinený si v priebehu vyšetrovania dodatočne splnil svoju súdom určenú vyživovaciu povinnosť voči svojim maloletým deťom za obdobie, za ktoré bolo začaté trestné stíhanie a vznesené obvinenie, dlžnú sumu svojej bývalej družke vo výške 2.000,-Eur uhradil do jej rúk v hotovosti, o čom bol vystavený a podpísaný výdavkový doklad, ktorý bol predložený  do vyšetrovacieho spisu, pričom jeho konanie nemalo trvalo nepriaznivé následky, svojím konaním splnil podmienky účinnej ľútosti pri prečine zanedbania povinnej výživy v zmysle § 86 písm. a) Trestného zákona.

S poukazom na vyššie uvedené skutočnosti bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Zvoda
prokurátor